laion/Wikipedia-Exotic huggingface dataset:
כריסטיאן סטואני

כריסטיאן ריקרדו סטואני קורבאלו (בספרדית: Christian Ricardo Stuani Curbelo; נולד ב-12 באוקטובר 1986) הוא כדורגלן אורוגוואי המשחק בז'ירונה בעמדת החלוץ ומשמש כקפטן הראשון שלה. סטואני החל את הקריירה המקצועית שלו במדי אלופת אורוגוואי דאנוביו. בשנת 2005 הושאל לבז'ה ויסטה, ולאחר שהרשים במדיה חזר לדאנוביו וזכה עמה באליפות. בינואר 2008 חתם ברג'ינה מתחתית הסרייה א'. הוא ערך את הופעת הבכורה שלו בתיקו 1-1 נגד אמפולי. במדי רג'ינה הוא מיעט לשחק ובסיום עונת 2008/2009 ירד עם הקבוצה לסרייה ב'. ב-31 ביולי 2009 הושאל לאלבסטה מהליגה השנייה. עם 22 שערים סטואני סיים במקום השני בטבלת כובשי השערים של הליגה אחרי חורחה מולינה מאלצ'ה. למרות יכולתו הטובה בעונה זו, קבוצתו הייתה רחוקה רק 2 נקודות מירידה. בעונת 2010/2011 הושאל ללבאנטה בה שימש בעיקר כמחליף לפליפה קאייסדו והבקיע 8 שערים. שנה לאחר מכן הושאל לראסינג סנטנדר ואחרי שחוזהו ברג'ינה הסתיים חתם באספניול ל-4 שנים. ב-15 ביולי 2015 חתם במידלסברו האנגלית עבור 3 מיליו יורו. ב-21 ביולי 2017 חתם סטואני בז'ירונה הספרדית. ב-14 בנובמבר 2012 ערך את הופעת הבכורה שלו בנבחרת אורוגוואי בניצחון 1–3 נגד פולין במשחק ידידות. ב-10 בספטמבר 2013 הבקיע את שער הבכורה שלו בניצחון 0–2 נגד קולומביה במסגרת מוקדמות מונדיאל 2014. סטואני זומן לסגל הנבחרת לקראת מונדיאל 2014. דאנוביו ליגת העל האורוגוואית: 2004 אישיים גול החודש בפרמייר ליג: אוגוסט 2016 פרס הפיצ'יצ'י בליגה הספרדית השנייה: 2019/20, 2021/22 שחקן החודש בליגה הספרדית השנייה: דצמבר 2021 מדיה וקבצים בנושא כריסטיאן סטואני בוויקישיתוף כריסטיאן סטואני, באתר Transfermarkt כריסטיאן סטואני, באתר Soccerway כריסטיאן סטואני, באתר BDFutbol כריסטיאן סטואני, באתר WorldFootball.net כריסטיאן סטואני, באתר National Football Teams כריסטיאן סטואני, באתר FootballDatabase.eu פרופיל השחקן באתר הרשמי של אספניול
קנת (פירושונים)

האם התכוונתם ל... קנת – עיר בתקופת המקרא אישים: קנת הראשון, מלך סקוטלנד – מלך סקוטלנד הראשון קנת השני, מלך סקוטלנד – ממלכי סקוטלנד קנת השלישי, מלך סקוטלנד – ממלכי סקוטלנד אדם קנת – שחקן ומדבב ישראלי, בנו של גיורא גיורא קנת – מוזיקאי ישראלי מרדכי קנת – שופט ישראלי קנט (פירושונים) קנה אישים ששמם הפרטי הוא קנת
דחליל (כתב עת)

"דחליל" היה כתב עת סאטירי שפעל בישראל בשנת 1953. "דחליל" הוקם על ידי שמואל גורן וזאב, ככתב עת סאטירי ששילב קריקטורות ומאמרים. הוא הודפס בפורמט של שמונה עמודים בשני צבעים. עד הגיליון החמישי נהג זאב להשתמש בשם העט "יונה", כנראה בגלל היותו בתקופת ניסיון בעבודה עבור העיתון "מעריב". על הכותבים והמאיירים בעיתון נמנו: עמוס קינן, גרשון אפפל, מנחם גפן, יואל מרקוס. הגיליון הראשון של "דחליל" ראה אור ב-26 בפברואר. במשך אותה שנה יצאו עשרה גיליונות של העיתון, כשהאחרון מהם יצא ב-30 באפריל. גיליון נוסף יצא לכבוד יום העצמאות. אוסף של גיליונות העיתון נמצא במוזיאון הישראלי לקריקטורה ולקומיקס בחולון. חזקיהו, ניסים (נוסקו), זאב ויונה, הקריקטוריסט שרדף שלום, המוזיאון הישראלי לקריקטורה ולקומיקס, חולון, 2013
אהבה מלידה

אהבה מלידה (באנגלית: Offspring) היא סדרת טלוויזיה עטורת פרסים (זוכת פרסי המכון האוסטרלי לקולנוע ופרס ה"אמי" האוסטרלי), דרמה קומית טלוויזיונית אוסטרלית שהוקרנה לראשונה ב-15 באוגוסט 2010 ,בישראל משודרת ב HOT3. העלילה מתרחשת בפיצרוי, מלבורן, מתרכזת סביב נינה פראודמן (אשר קדי, "הדרך לאהוב") בת ה-30, רופאה מיילדת ובני משפחתה, הם מנווטים בכאוס של חיים מודרניים. הסדרה משלבת דרמת נרטיב קונבנציונלי עם פלאשבקים, אנימציה גרפית ורצפי פנטזיה. הקריירה שלה מלאה בהפתעות, בעלה לשעבר מנסה להוכיח את אהבתו האינסופית אליה; למשפחה שלה לא חסרים מצבי חירום; ונינה היא מסוג האנשים שכולם פונים אליהם לעזרה ברגעי המשבר שלהם. בזמן שהיא מתכננת את דרכה במערבולות של משפחת פראודמן, נינה לחלוטין סוטה מהמסלול כשהיא פוגשת בקולגה חדש לעבודה, כריס הבל (דון האני), רופא ילדים שרק הגיע למלבורן. למרות הניצוץ הבלתי ניתן להכחשה ביניהם, לכריס יש עבר שעלול להרוס את תקוותיה של נינה. בילי פראודמן (קאט סטיוארט) היא אחותה הגדולה והמרדנית של נינה, שעובדת כמתמחה בעסק הנדל"ן של אביהן. כעת, היא נחושה לשים את עברה הפרוע מאחור ולעשות משהו גדול בחייה, אך היא מתקשה לשכנע את בן-זוגה הלא יציב מיק (אדי פרפקט) לעשות צעד דומה. שרי (דבורה מיילמן, "ארוכה הדרך הביתה") המבריקה והנמרצת היא חברתה הטובה של נינה. שרי, שעבדה עד לאחרונה כאחות, מחליטה להצטרף לצוות הרפואי של ספינת שיט, וחוזרת ליבשה ולחייה של נינה רגע לפני שהיא יולדת וחווה מהפך אדיר. הסדרה עוקבת אחר הרפתקאותיהם של בני משפחת פראודמן והסובבים אותם, במסע אחר אהבה, סיפוק ואיזון בחיים המודרניים, ובוחנת את הברכות והקללות שמגיעות בחיי המשפחה, שהולכת לעבור צעדים לא צפויים בחיי היומיום שלה. לצדה של קאדי, מככבים בסדרה קאט סטיוארט, דון האני, ג'יי ראיין, דבורה מיילמן, אדי פרפקט, לינדה קרופר ("דג קטן"), ריצ'רד דייוויס, ג'ון ווטרס ומתיו לנווז. דברה אוסוולד כתבה את הסדרה עם ג'ון אדוארדס ואימוגן בנקס. הסדרה הופקה על ידי חברת ההפקות העצמאית הגדולה באוסטרליה, Southern Star Group. אהבה מלידה נולדה במקור כסרט טלוויזיה בן שעתיים, אבל לאחר שמנהלי הטלוויזיה התרשמו מאיכותה, פוצלה לסדרה בת 13 פרקים. שידוריה של העונה השנייה החלו ביום 16 במאי 2011, עם פרק בכורה כפול. מאז הופקו עונות 3 4 5 6 7. מדיה וקבצים בנושא אהבה מלידה בוויקישיתוף אתר האינטרנט הרשמי של אהבה מלידה "אהבה מלידה", במסד הנתונים הקולנועיים IMDb (באנגלית) "אהבה מלידה", באתר Rotten Tomatoes (באנגלית) "אהבה מלידה", באתר Hulu סדרות (באנגלית) "אהבה מלידה", במסד הנתונים הקולנועיים KinoPoisk (ברוסית)
מיקאל לנדרו

מיקאל ונסן אנדרה-מארי לאנדרו (בצרפתית: Mickaël Vincent André-Marie Landreau; נולד ב-14 במאי 1979) הוא כדורגלן עבר צרפתי ששיחק בעמדת השוער ומאמן כדורגל. לאנדרו הוא הכדורגלן עם מספר ההופעות הגדול ביותר בליגה הצרפתית הראשונה. אל מחלקת הנוער של נאנט הצטרף לאנדרו בגיל 14. ב-1996 הצטרף לקבוצה הבוגרת ובמשחקו הראשון בקבוצה, תיקו 0-0 נגד בסטיה ב-2 באוקטובר 1996, עצר בעיטת עונשין מ-11 מטרים. לאנדרו הפך לשוער הקבוע של הקבוצה ובגיל 19 מונה לקפטן. לאנדרו עמד בשער הנבחרת הצרפתית בגביע העולם בכדורגל עד גיל 20 של 1997. במשך עשר שנים שיחק לאנדרו בנאנט, וזכה עימה בגביע הצרפתי ב-1999 וב-2000, באליפות צרפת ב-2001 ובגביע האלופות ב-1999 וב-2001. ב-2006 עבר לאנדרו לפריז סן-ז'רמן בהעברה חופשית. לאנדרו היה השוער בכל משחקי הליגה של פריס סן-זרמן בשלוש עונותיו בקבוצה, אולם הגעתו של גרגורי קופה לקבוצה ב-2009 העמידה בסימן שאלה את עתידו של לאנדרו כשוער ראשון והוא בחר לעזוב לליל. עד מהרה הפך לשוער המוביל בליל ב-3 וחצי עונותיו, כשהוא מקדים שוערים אחרים מסגל הקבוצה בתוכם וינסנט אניימה. עם ליל זכה לאנדרו בדאבל בשנת 2011. בחלון ההעברות של ינואר 2013 עבר לאנדרו לבסטיה בחוזה לחצי שנה. במדי בסטיה שבר לאנדרו את שיא ההופעות בליגה הצרפתית הראשונה שעמד עד אז על 602 משחקים. למעט גביע העולם עד גיל 20 של 1997, לאנדרו אף פעם לא הצליח לבסס את מעמדו כשוער ראשון בנבחרת הצרפתית ולאורך הקריירה שלו הקדימו אותו פביאן בארטז, גרגורי קופה והוגו לוריס. הוא עמד בשער הנבחרת בשני משחקים בגביע הקונפדרציות של 2001 בו זכתה ארצו, בשישה משחקים במוקדמות יורו 2008 ובשלושה משחקי ידידות. בסך הכל רשומות לזכותו 11 הופעות בינלאומיות. בשנת 2017 לנדרו מונה למאמן לוריאן מהליגה הצרפתית השנייה. נאנט אליפות צרפת - 2001 הגביע הצרפתי - 1999, 2000 גביע האלופות - 1999, 2001 פריז סן-ז'רמן גביע הליגה - 2008 ליל אליפות צרפת - 2011 הגביע הצרפתי - 2011 גביע הקונפדרציות - 2001 מדיה וקבצים בנושא מיקאל לנדרו בוויקישיתוף אתר האינטרנט הרשמי של מיקאל לנדרו (בצרפתית) מיקאל לנדרו, ברשת החברתית אקס (טוויטר) מיקאל לנדרו, באתר Transfermarkt מיקאל לנדרו, באתר Fussballdaten.de (בגרמנית) מיקאל לנדרו, באתר Soccerway מיקאל לנדרו, באתר BDFutbol מיקאל לנדרו, באתר National Football Teams מיקאל לנדרו, באתר FootballDatabase.eu פרופיל המאמן, באתר Transfermarkt
טוני קאקו

טוני קריסטיאן קאקו (בפינית: Tony Kristian Kakko; נולד ב-16 במאי 1975) הוא זמר ומלחין פיני, אשר ידוע בעיקר כסולן להקת הפאואר מטאל סונטה ארקטיקה. קאקו נולד בעיר קמי שבפינלנד. הקים את להקת סונטה ארקטיקה בשנת 1996 בשם Tricky Means, לאחר שלמד לנגן על קלידים במשך כשנתיים בפסטיבלים מקומיים. קאקו כתב והלחין את כל שירי הלהקה עד כה, מלבד את השיר My Selene שנכתב והולחן על ידי גיטריסט הלהקה לשעבר, יאני לימטאיינן. הלהקות קווין, סטראטובריוס, צ'ילדרן אוף בודום ונייטוויש לטענתו הן המשפיעות הרבות ביותר על יצירותיו המוזיקליות. קאקו חבר גם בלהקת northern kings, בה חברים זמרים שכבר התפרסמו בלהקתם קודם לכן. בדצמבר 2018, קאקו קיבל את פרס אביר במסדר האריה של פינלנד. Ecliptica‏ (1999) Silence‏ (2001) Winterheart's Guild‏ (2003) Reckoning Night‏ (2004) Unia‏ (2007) The Days of Grays‏ (2009) Stones Grow Her Name‏ (2012) Pariah's Child‏ (2014) The Ninth Hour‏ (2016) Talviyö‏ (2019) Reborn‏ (2007) Rethroned‏ (2008) נייטוויש - Over the Hills and Far Away‏ (2001) נייטוויש - From Wishes to Eternity‏ (2001) Heavenly‏ - Virus‏ (2006) Eternal Tears of Sorrow‏ - Before the Bleeding Sun‏ (2006) Nuclear Blast All-Stars: Into the Light‏ (2007) אפוקליפטיקה - סולן אורח (2008 - 2009) Elias Viljanen‏ - Fire-Hearted‏ (2009) סטראטובריוס - Polaris‏ (2009) אפיקה - Design Your Universe‏ (2009) Van Canto‏ - Hearted‏ (2010) Powerglove‏ - Saturday Morning Apocalypse‏ (2010) Avalon‏ - We Will Find a Way‏ (2013) תואומס הולופאינן - Music Inspired by the Life and Times of Scrooge‏ (2014) Dark Sarah‏ - Light in You‏ (2015) Hevisaurus‏ - 100 (2019) מדיה וקבצים בנושא טוני קאקו בוויקישיתוף טוני קאקו, במסד הנתונים הקולנועיים IMDb (באנגלית) טוני קאקו, באתר AllMusic (באנגלית) טוני קאקו, באתר MusicBrainz (באנגלית) טוני קאקו, אמן באתר Encyclopedia Metallum (באנגלית) טוני קאקו, באתר Yandex.Music (ברוסית) טוני קאקו, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
סקוט הארטמן

סקוט הארטמן (Scott Hartman) הוא פלאונטולוג ואמן פלאונטולוגי המתמחה באיורי שלדים של דינוזאורים ובפרט בשחזור האנטומיה וצורת השלד של הדינוזאור בתנוחתו הטבעית. איוריו משמשים כייחוס לשחזור שלדים מורכבים במוזיאוני טבע וכן ליצירת שחזורים של דינוזאורים כפי שהיו חיים (בפרט בגרפיקה ממוחשבת CGI). בנוסף לאיורי שלדים, פרסם הארטמן גם מספר מאמרים בפלאונטולוגיה, בייחוד על זאורופודים. אחד ממאמריו הבולטים הוא תיאור מדעי של "ג'ימבו", שלד במצב שלמות טוב יחסית של סופרזאורוס, שביסס את סיווגו של הסופרזאורוס כסוג טקסונומי נפרד וכאחד הדינוזאורים הארוכים ביותר שחיו אי-פעם. חלק מיצירותיו נוצרו למען סדרות טלוויזיה דוקומנטריות כמו "מהפכת הדינוזאורים" או "מועדון הקרב הג'ורסי". אתר איורי השלדים של סקוט הארטמן ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רגבן בית הלחמי

רגבן בית הלחמי (שם מדעי: Ocneropsis bethlehemita) הוא מין חרק מסוג רגבנים (Ocneropsis) ממשפחת החגביים, שניתן למוצאו גם בישראל, באזור הגליל והחרמון. הרגבן זוהה לראשונה בשנת 1893. אורכו של רגבן בוגר יכול להגיע עד 60 מ"מ. לא ידועים תת-מינים שלו. רגבן בית הלחמי, באתר האנציקלופדיה של החיים (באנגלית) רגבן בית הלחמי, באתר GBIF (באנגלית) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רגבן בית הלחמי".
אבי תלם

אבי תלם (נולד בשנת 1941) הוא קצין בצה"ל בדימוס בדרגת אלוף-משנה, פיקד על סיירת אגוז ועוצבת ברעם. תלם נולד בעיראק ועלה עם משפחתו לישראל בשנת 1950. תלם התחנך בקיבוץ שריד. עם גיוסו לצה"ל בשנת 1960 שובץ בנח"ל, עבר הכשרה כלוחם וקורס מ"כים חי"ר. לאחר מכן שימש כסמל מחלקה. תלם השלים קורס קציני חי"ר ובתום הקורס התנדב לסיירת מטכ"ל. בשנת 1964 נשלח לאתיופיה כיועץ צבאי מטעם צה"ל. שנה לאחר מכן שב לישראל. השלים קורס מפקדי פלוגות, ושימש במספר תפקידים בסיירת אגוז ובהם, סגן מפקד פלוגה, מפקד פלוגה, וכסגן מפקד סיירת אגוז בעת מלחמת ששת הימים, לאחר המלחמה שימש כממלא מקום מפקד הסיירת. במלחמת ההתשה לחם כסגן מפקד גדוד בחטיבת גולני, ואף נפצע בפעילות מבצעית. לאחר מכן שימש כקצין המבצעים של פיקוד הצפון ובהמשך שימש כקצין אג"ם בחטיבת גולני. באוגוסט 1972 מונה למפקד סיירת אגוז. פלד פיקד על היחידה במבצע קלחת 4 ובמלחמת יום הכיפורים, בתפקידו שימש עד סוף פברואר 1974. במלחמת לבנון פיקד על עוצבת ברעם. כוחות החטיבה לקחו חלק בלחימה על צור וצידון ובמחנה הפליטים רשידיה. השתחרר ב-1986. לאחר שחרורו כיהן כראש מחוז צפון של צוות - ארגון גמלאי צה"ל וסגן יו"ר ארצי. דירקטור בבנק אוצר החייל, בחברה הכלכלית של עיריית חיפה, סמנכ"ל רשת סופרמרקטים בצפון ומנהל המשביר המרכזי בצפון, מנכ"ל הכרמלית בחיפה עד שנת 2005. תלם הוא בעל תואר ראשון במזרחנות מטעם אוניברסיטת חיפה ותואר שני במדע המדינה מאוניברסיטת חיפה והמכללה לביטחון לאומי. נשוי ואב לשניים. אבי תלם באתר "50 שנה למלחמת יום הכיפורים" של ארכיון צה"ל ומערכת הביטחון סיור ברמת הגולן לרגל סיום תפקידו של יו"ר המחוז אבי תלם, באתר "צוות - ארגון גמלאי צה"ל" יצחק מרדכי, ‏אוגדת הגליל במלחמת של"ג, מערכות 413, יולי 2007 עמ' 20–25 אגוז, באתר חטיבת גולני יעקב ארז, "האנציקלופדיה לצבא וביטחון – 'צה"ל בחילו'", הוצאת רביבים (מהדורת מעריב), 1983, כרך 14 -"סיירות ומיעוטים", עמוד 70. יעקב ארז, "האנציקלופדיה לצבא וביטחון – 'צה"ל בחילו'", הוצאת רביבים (מהדורת מעריב), 1983, כרך 14 -"סיירות ומיעוטים", עמודים 70-72. יעקב ארז, "האנציקלופדיה לצבא וביטחון – 'צה"ל בחילו'", הוצאת רביבים (מהדורת מעריב), 1983, כרך 14 -"סיירות ומיעוטים", עמודים 72-73. יצחק מרדכי, ‏אוגדת הגליל במלחמת של"ג, מערכות 413, יולי 2007 עמ' 20–25. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
תפריט, הירחון לכל

"תפריט, הירחון לכל" הוא ירחון שהופיע בישראל בשנת 1949 עד לשנת 1952 בקירוב. הירחון הציג מבחר אקלקטי של סיפורים, מקוריים ומתורגמים, סקירות מתחום הבידור לצד קריקטורות ואיורים שונים. הירחון הודפס בפורמט קטן (גובה 16.5 ס"מ, רוחב 12 ס"מ) ובצבע אחד. כריכת הירחון, לעומת זאת, הודפסה בצבע מלא וכללה איור של אמנים שונים כפרידל שטרן ושלמה זבדי, שעסקו גם בעריכה גרפית של כתב העת. על צוות הכותבים והמאיירים בעיתון נמנו שטרן, זבדי, גרשון אפפל, דוש, אורי אבנרי, מידד שיף, אביגדור המאירי, פרי רוזנפלד ואחרים.
פלטי הכתמים

פלטי הכתמים (שם מדעי: Xiphophorus maculatus) הוא דג נוי ממשפחת גמבוזיים ממרכז אמריקה. דג נוי זה שגדלו אינו עולה על שבעה ס"מ, דומה מאוד לקרובו הסייפן המצוי, אך גופו קצר יותר וגבוה יותר. דג זה שליו ורגוע, וחי בהרמוניה עם שאר דגי האקווריום הקיבוצי, צבעיו עזים ונוכחותו באקווריום מורגשת למרות ממדיו הקטנים יחסית. בטבע חי מין זה בשפכי הנהרות שבאמריקה המרכזית והדרומית, וצבעיו עזים יותר. לתנאי גידול אופטימליים יש לספק לדג הפלטי אקווריום בנפח 50 ליטר לפחות, כאשר במים תגדל צמחית מים עשירה וענפה. כל דג המתאים באופיו לאקווריום הקיבוצי ניתן לשילוב עם הפלטי. טמפרטורת המים לא תעלה על 26 מעלות ולא תפחת מ 18 מעלות. במקום סנפיר השת של הזכר מופיע איבר הזכרות (גונופודיום) הנראה בצורת צינור בולט בתחתית הבטן בחלקה האחורי. הנקבות יותר גדולות ובעלות גוף יותר מעוגל, ולרוב בטנן מלאה יותר בדגיגים כמו אצל משריצי החיים שהנקבה מופרית תמיד. הפלטי הוא דג משריץ חיים ומסוגל להתרבות כבר בגיל 3 עד 4 חודשים. זכר הפלטי קטן ובהיר יותר מהנקבה, במהלך החיזור שוחה הזכר רוב הזמן לצד הנקבה ונוטה להטרידה רבות ואף לנשכה ולפוצעה, עד שזו נענית לחיזוריו, אז מחדיר הזכר את הזרע באמצעות הגונופודיום אל תוך פתח הביב של הנקבה, לאחר כ-30 עד 35 יום, מגיחים הדגיגונים מן האם כששק המזון תלוי להם בבטנם ונראה כאילו בטנם שסועה ובולטת, כבר בצאת לאוויר העולם יודעים הם להסתתר היטב מדגים אחרים ובפרט מהוריהם אשר ברעבונם מנסים לאכול את צאצאיהם. מגדלי הדגים מנסים להכליא את הסייפן המצוי עם הפלטי, לקבלת מוטציות ייחודיות. בעבר אף נעשו תחרויות "הדג היפה" בין המגדלים שהוציאו מתחת ידם את הדגים המרשימים ביותר. המוטציה המוכרת ביותר של הפלטי היא גוף אדום עז וסנפירים שחורים, אך יש גם מוטציות אחרות הנפוצות אצל מגדלי הדגים, כגון גוף כתום וסנפירים אדומים, או, אדום עז כולו, עם נקודות שחורות, וכן מוכרת המוטציה שבה הדג כתמתם עם כתם מעוין בתחילת סנפיר הזנב. מדיה וקבצים בנושא פלטי הכתמים בוויקישיתוף פלטי הכתמים, באתר ITIS (באנגלית) פלטי הכתמים, באתר NCBI (באנגלית) פלטי הכתמים, באתר Animal Diversity Web (באנגלית) פלטי הכתמים, באתר האנציקלופדיה של החיים (באנגלית) פלטי הכתמים, באתר FishBase (באנגלית) פלטי הכתמים, באתר GBIF (באנגלית) פלטי הכתמים, באתר אנציקלופדיה בריטניקה (באנגלית) פלטי הכתמים באתר הרשימה האדומה של IUCN
לוקא דין

לוקא דין (בצרפתית: Lucas Digne; נולד ב-20 ביולי 1993) הוא כדורגלן צרפתי המשחק באסטון וילה ובנבחרת צרפת בעמדת המגן שמאלי. דין התחיל את הקריירה שלו במחלקת הנוער של ליל. ב-27 ביולי 2010 חתם בקבוצה הבוגרת ל-3 שנים, והמשיך לשחק במקביל. ב-26 באוקטובר 2011 ערך את הופעת הבכורה שלו בקבוצה הבוגרת בניצחון 1–3 על סדאן במסגרת גביע הליגה הצרפתי. בינואר 2012 האריך את חוזהו עד 2016. ב-17 ביולי 2013 חתם ל-5 שנים בפריז סן-ז'רמן תמורת 15 מיליון אירו. ב-26 באוגוסט 2015 הושאל דין לרומא האיטלקית עבור 2.5 מיליון אירו עד לסוף העונה. ב-13 ביולי 2016 חתם בברצלונה לחמש שנים עבור 16.5 מיליון אירו. ב-1 באוגוסט 2018 חתם באברטון האנגלית לחמש שנים עבור 20 מיליון אירו. ב-13 בינואר 2022 חתם דין באסטון וילה תמורת 25 מיליון פאונד. יומיים לאחר מכן ערך את הופעת הבכורה שלו בתיקו 2–2 נגד מנצ'סטר יונייטד. דין היה חלק מהסגל של כל הנבחרות הצעירות של צרפת, בקיץ 2013 זכה עם נבחרת הנוער בגביע העולם בכדורגל עד גיל 20. במרץ 2014, ערך את הופעת הבכורה שלו במשחק ידידות נגד הולנד. ב-13 במאי 2014 זומן לסגל הנבחרת לקראת מונדיאל 2014. פריז סן-ז'רמן הסופר קאפ הצרפתי: 2013, 2014, 2015 גביע הליגה הצרפתית: 2013/2014, 2014/2015 אליפות צרפת: 2013/2014, 2014/2015 הגביע הצרפתי: 2014/2015 ברצלונה אליפות ספרד: 2017/2018 גביע המלך הספרדי: 2016/2017 ,2017/2018 הסופר קאפ הספרדי: 2016 בינלאומיים גביע העולם בכדורגל עד גיל 20: 2013 גביע העולם 2018 ליגת האומות: 2020/2021 מדיה וקבצים בנושא לוקא דין בוויקישיתוף לוקא דין, ברשת החברתית אקס (טוויטר) לוקא דין, ברשת החברתית אינסטגרם לוקא דין, באתר Transfermarkt לוקא דין, באתר Soccerway לוקא דין, באתר BDFutbol לוקא דין, באתר WorldFootball.net לוקא דין, באתר National Football Teams לוקא דין, באתר FootballDatabase.eu לוקא דין, באתר ESPN פרופיל השחקן באתר LFP
Rdio

Rdio (בתרגום חופשי: רדיו) היה שירות הזרמת מוזיקה שפעל בין 3 באוגוסט 2010 ל-22 בדצמבר 2015. הוא אפשר לגולשים לשמוע מוזיקה באופן חוקי. השירות היה זמין בתור אתר אינטרנט, אפליקציה ל-BlackBerry ,iOS ,אנדרואיד ו-Windows Phone, וכן בתור תוכנה ל-Windows ול-OS X. השירות היה זמין ב-60 מדינות בעולם, שישראל חלק מהן, ואיפשר לגולשים לרכוש מנוי חודשי לשירות, אשר מסיר את הפרסומות ומאפשר להשתמש באפליקציה של השירות בטלפון. בשנת 2015 פשט את רגלו ונמכר לפנדורה האמריקאית, ולצערם של גולשים רבים, ייתכן שלא יהיה זמין יותר בישראל. "Rdio" פותח על ידי יאנוס פריס וניקלס זנסטרום, המייסדים של סקייפ, ונפתח לציבור ב-3 באוגוסט 2010. באותה תקופה, הם נאלצו להתחרות מול שירותים ותיקים ופופולריים יותר, כמו: Spotify, נאפסטר, MOG ו-Rhapsody. ב-27 בספטמבר 2013, "Rdio" הוסיפו אפשרות לקבל המלצות על מוזיקה שהמשתמש צפוי לאהוב בהתאם למוזיקה שהוא שומע. ב-16 בינואר 2014, "Rdio" הציגו את האפשרות לשמוע מוזיקה בחינם לאלה שלא מעוניינים לרכוש מנוי, אולם בתמורה אותם משתמשים יאלצו להאזין לפרסומות. בנובמבר 2015 הודיע על פשיטת רגל, ונמכר לחברת Pandora (ששירותיה לא זמינים בישראל). ב-2 באפריל 2013 "Rdio" השיקו את Vdio, שירות דומה ל-"Rdio" המיועד לסדרות טלוויזיה ולסרטים. בניגוד ל-"Rdio", השירות דרש תשלום על כל צפייה, והתמקד בסרטים וסדרות טלוויזיה חדשים. בעת השקת השירות, כל מנויי "Rdio" קיבלו 25$ לבזבוזים בשירות. Vdio נסגר ב-27 בדצמבר 2013. "Rdio" היה זמין ב-60 מדינות: ארגנטינה, אוסטרליה, אוסטריה, בלגיה, בוליביה, ברזיל, קנדה, צ'ילה, קולומביה, קוסטה ריקה, קרואטיה, קפריסין, צ'כיה, דנמרק, הרפובליקה הדומיניקנית, אקוודור, אל סלוודור, אסטוניה, פינלנד, צרפת, גרמניה, יון, גואטמלה, הונדורס, הונג קונג, הונגריה, איסלנד, אינדונזיה, אירלנד, ישראל, איטליה, לטביה, ליכטנשטיין, ליטא, לוקסמבורג, מלזיה, מקסיקו, מונקו, הולנד, ניו זילנד, ניקרגואה, נורווגיה, פנמה, פרגוואי, פרו, הפיליפינים, פולין, פורטוגל, סינגפור, סלובקיה, צפון אפריקה, ספרד, סודאן, שווייץ, תאילנד, בריטניה, ארצות הברית, אורוגוואי ו-ונצואלה. נאפסטר אתר האינטרנט הרשמי של Rdio נמרוד צוק, מכה לגולשים הישראלים: שירות הסטרימינג Rdio נסגר, באתר כלכליסט, 17 בנובמבר 2015 "Rdio Launches Personalized Music Streaming Recommendation Feature On Web". מגזין CEOWORLD. ב-27 בספטמבר 2013. "Rdio introduces unlimited free streaming alongside subscriptions". אתר Ars Technica. ב-17 בינואר 2014. "Four years in the making, Vdio finally opens up to Rdio subscribers in the US and UK". אתר Gigaom. ב-3 באפריל 2013. "Rdio offers launches Vdio for TV, movies". מתוך 3newsNZ. ב-4 באפריל 2013. "End of Vdio Beta FAQ". מתוך אתר Vdio. "Rdio - Availability". מתוך אתר Rdio.
מארס 019 טלקום

מארס 019 טלקום (באנגלית: Mars 019 Telecom) היא חברה ישראלית, שעיקר פועלה הוא ספק שירותי אינטרנט בישראל. בשנת 2010 הצטרפה לשוק האינטרנט בישראל והחלה לשמש כספק שירותי אינטרנט. בנובמבר 2010 רכשה את שם המתחם www.019.net.il. בעקבות כך, חברת "טלזר 019" (שקידומת הגישה לחו"ל דרכה הוא 019) הגישה תלונה באיגוד האינטרנט הישראלי במטרה להעביר אליה את שם המתחם, בהחלטת פאנל השיפוט של האיגוד הוחלט להעביר את הזכויות בשם המתחם לחברת "טלזר 019". בעקבות החלטה זו פנתה חברת "מארס 019" לבית המשפט המחוזי בתל אביב בבקשה לצו זמני לעכב את העברת שם המתחם לחברת "טלזר 019", השופטת הילה גרסטל אישרה את ההסכם הפשרה בין איגוד האינטרנט ל"מארס 019", אשר לפיו הוחלט כי האיגוד לא יעביר את שם המתחם עד למתן פסק דין בנושא. בנובמבר 2013 פורסם כי החברה חתמה חוזה עם חברת "IBC" ומתכננת לקחת חלק במיזם העתידי של רשת האינטרנט שמבוססת על סיבים אופטיים. אתר האינטרנט של מארס 019 טלקום בעלי רישיון מיוחד למתן שירותי גישה לאינטרנט, באתר משרד התקשורת אמיתי זיו, עוד ספקית אינטרנט קטנה - מארס 019, באתר TheMarker‏, 7 בדצמבר 2011 יצחק דנון, מארס 019 טלקום מבקשת למנוע העברת שם מתחם השייך לה לטענתה לחב' טלזר 019 שירותי תקשורת בינלאומיים, 16 בפברואר 2011 יונתן דרורי, תוקף החלטת IL-DRP והקפאתו באמצעות פנייה לבית משפט, 12 ביוני 2011 מארס 019 טלקום הצטרפה לרשת הסיבים האופטיים, 24 בנובמבר 2013 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
מאדאם דה סבלה

מאדאם דה סַבְּלֶֶה (1599 - 16 בינואר 1678), בשמה המלא מדלן דה סוּבְרֶה, המרקיזה מסַבְּלֶֶה (Madeleine de Souvré, marquise de Sablé) מחברת אמרות צרפתייה. היא נולדה בשם מדלן דה סוברה לאב שהיה איש החצר של אנרי השלישי, אנרי הרביעי ולואי השלושה עשר, מלכי צרפת, וקיבלה השכלה מעולה בחצר המלכות. ב-1614 נישאה למרקיז דה סבלה. החל בשנות השלושים של המאה ה-17 השתתפה בחוג הספרותי של מאדאם דה רמבוייה בפריז, שהיה ראשון מסוגו בצרפת. ב-1640, אחרי מות בעלה, הכירה בחוג הספרותי את מדליין דה סקודרי, שתיארה אותה בשם הבדוי "פרטני נסיכת סלמיס" בנובלה "ארטמן, או כורש הגדול", שהופיעה בהמשכים מ- 1649 עד 1653. באותן שנים התחולל בפריז מרד נגד בית המלוכה הצרפתי. רבים מאנשי החוג הספרותי של מאדאם דה רמבוייה נאסרו או נמלטו מן העיר, ומאדאם דה סבלה הקימה חוג ספרותי משלה, שבו השתתפו בין היתר מאדאם דה סבינייה, מאדאם דה לה פאייט, והחל מ-1659 גם פרנסואה דה לה רושפוקו. המשתתפים עשו זאת להרגל לשחק במשחק "האמרות". מישהו היה מעלה רעיון והמשתתפים דנו בו ונתחו אותו מכל צדדיו. ביתה של מאדאם דה סבלה נמצא בסמוך לפור רויאל דה פריז, שהיה מנזר לנשים שצידדו בתורתו של התאולוג קורנליוס יאנסן. גם מאדאם דה סבלה ופרנסואה דה לה רושפוקו צידדו בתורה זו, שלפיה האדם מושחת מטבעו בגלל החטא הקדמון והחיים בעולם הזה הם הבל ושווא. הם כתבו אמרות בנושאי אופי האדם והמוסר החברתי, ועבדו במשותף על פיתוחן. מאדאם דה סבלה כתבה 81 אמרות, אך גם לקחה חלק נכבד בפיתוח אמרותיו של פרנסואה דה לה רושפוקו, שהתפרסמו ב-1665, זכו להצלחה רבה והופיעו בחמש הוצאות שבהן נוספו אמרות חדשות. מאדאם דה סבלה נפטרה במנזר פור רויאל דה פריז ב-1678, ובאותה שנה יצאו לאור אמרותיה.
טוריאזאורוס

טוּריָאזאורוס (שם מדעי: Turiasaurus) הוא סוג של דינוזאור זאורופוד מענף טוריאזאוריה שחי בסביבות המעבר בין סוף היורה לתחילת הקרטיקון התחתון, כ-150 עד 140 מיליון שנה לפני זמננו. טוריאזאורוס הוא כנראה הדינוזאור הגדול ביותר שידוע מאירופה. הוא נקרא על שם מקום גילויו בספרד. טוריאזאורוס הוא כנראה הדינוזאור הגדול ביותר שנמצא אי-פעם באירופה ומתברג גם ברשימת הדינוזאורים הגדולים ביותר בכלל. הערכות של גודלו הן אורך של כ-30 מטר ומשקל של 40–48 טון, משקלם של כ-6 פילים בוגרים. הערכות חדשות יותר מקטינות את גודלו ועל-פי הן אורכו היה קרוב יותר ל-21 מטר ומשקלו היה כ-4 פילים בוגרים. הגולגולת שלו לא הייתה ארוכה במיוחד ואורכה היה 70 ס"מ. הטוריאזאורוס נתגלה ב-2006 בתצורת Villar del Arzobispo שבריודווה (פרובינציית Teruel) שבמזרח ספרד. המאובנים שנתגלו היו חלקיים וכללו רגל קדמית שמאלית, חלקים מהגולגולת, שיניים, חוליות וצלעות. המין Turiasaurus riodevensis תואר וסווג מדעית על ידי Royo-Torres ואחרים ב-2006. ב-2012, בחפירות באזור מדריד, נתגלו מאובנים שלמים בהרבה של טוריאזאורוס. ניתוח פילוגנטי מראה שטוריאזאורוס לא השתייך לענף נאוזאורופודה אלא לענף משלו, שנקרא על שמו, טוריאזאוריה. לענף זה היו שייכים גם לוסילזאורוס (Losillasaurus) וגלוואוזאורוס (Galveosaurus).‏ מדיה וקבצים בנושא טוריאזאורוס בוויקישיתוף טוריאזאורוס, באתר האנציקלופדיה של החיים (באנגלית) טוריאזאורוס, באתר GBIF (באנגלית) Tweet, J. N.d. Eusauropoda Retrieved 2012-12-31. ד"ר תומאס ר. הולץ הבן, נספח סוגי הדינוזאורים (הסברים), מעודכן לינואר 2012 - עמ' 30. Royo-Torres, R., Cobos, A., and Alcalá, L. (2006). "A Giant European Dinosaur and a New Sauropod Clade." Science 314: 1925-1927. Mateus, O. (2013). The sauropod Turiasaurus riodevensis in the Late Jurassic of Portugal. Journal of vertebrate Paleontology, 29. "Největší dinosaurus moc nemyslel, zato pořádně jedl". excavations. seznam. נבדק ב-21 באפריל 2012. {{cite web}}: (עזרה)